Prijedlog

|  |  |  |
| --- | --- | --- |
| HRVGRB | **Republika Hrvatska****Grad Zagreb****Gradonačelnik** |  |

Na temelju glave 6. stavka 1. Programa poticanja održivog razvoja poljoprivrede i šumarstva u Gradu Zagrebu u razdoblju od 2024. do 2027. (Službeni glasnik Grada Zagreba 21/24) i članka 160. stavka 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), gradonačelnik Grada Zagreba, \_\_\_\_\_\_\_\_\_\_., objavljuje

**JAVNI POZIV**

**ZA DODJELU OZNAKE „PLAVI CEKER“**

1. **PREDMET I TRAJANJE JAVNOG POZIVA**

 Predmet Javnog poziva za dodjelu oznake „Plavi ceker“ (u daljnjem tekstu: Javni poziv) je dodjela oznake „Plavi ceker“ (u daljnjem tekstu: Oznaka) koja je namijenjena označavanju, isticanju i promociji poljoprivrednih i prehrambenih proizvoda čija je kvaliteta više razine od zakonski propisane te uobičajeno zahtijevane i očekivane od strane potrošača, a njezina dodjela povezana je s Mjerom 1.3. Razvoj održivog sustava urbane prehrane, Aktivnošću 1.3.2. Uvođenje sustava utvrđivanja kvalitete i podrijetla hrane te poticanje certificiranja poljoprivrednih proizvoda Programa poticanja održivog razvoja poljoprivrede i šumarstva u Gradu Zagrebu u razdoblju od 2024. do 2027. (Službeni glasnik Grada Zagreba 21/24).

 Oznaka je zaštićena kao žig pri Državnom zavodu za intelektualno vlasništvo Republike Hrvatske, a nositelj Oznake je Grad Zagreb.

 Javnim pozivom utvrđuju se korisnici Oznake i proizvodi kojima se može dodijeliti Oznaka, uvjeti za dodjelu Oznake, parametri kvalitete i dodane vrijednosti, sadržaj i način prijave, postupak odobravanja i dodjele Oznake, te kontrola korištenja Oznake.

 Javni poziv s pripadajućim obrascima otvoren je danom objave na internetskoj stranici Grada Zagreba, a Prijave za dodjelu Oznake (u daljnjem tekstu: Prijava) podnose se zaključno s \_\_\_\_\_\_\_\_\_\_\_ 2024.

 Kao datum podnošenja Prijave smatra se dan predaje Prijave poštanskom uredu ili osobnom dostavom u pisarnicu gradske uprave.

**2. KORISNICI OZNAKE I PROIZVODI KOJIMA SE MOŽE DODIJELITI OZNAKA**

 Korisnici oznake mogu biti obiteljska poljoprivredna gospodarstva upisana u Upisnik poljoprivrednika/Upisnik obiteljskih poljoprivrednih gospodarstava, te obrti i pravne osobe registrirane za poljoprivrednu proizvodnju, proizvodnju prehrambenih proizvoda ili pića a koji udovoljavaju uvjetima propisanim ovim javnim pozivom i koji proizvode neki od poljoprivrednih ili prehrambenih proizvoda navedenih u stavku 2. ove točke.

Oznaka se može dodijeliti sljedećim poljoprivrednim i prehrambenim proizvodima:

1. suhomesnati proizvodi,
2. zreli sirevi,
3. vina sa zaštićenim oznakama,
4. aromatizirani proizvodi od vina sa zaštićenim oznakama,
5. voćna vina,
6. alkoholna pića; jaka alkoholna pića i rakije,
7. pivo,
8. voćni sokovi,
9. sirupi za napitke,
10. prerađeni proizvodi ribarstva,
11. ulja: extra djevičansko maslinovo ulje i ostala jestiva ulja,
12. masti,
13. octevi,
14. med,
15. džemovi, marmelade i pekmezi,
16. namazi na bazi voća,
17. suho voće,
18. korice od voća (arancini i slično),
19. obrađene sjemenke,
20. povrće sušeno,
21. konzervirano povrće,
22. namazi na bazi povrća,
23. paštete,
24. čokolada,
25. trajni kolači i keksi,
26. sušena tjestenina,
27. začini,
28. začinske soli (soli sa začinskim biljem),
29. čaj (biljne infuzije),
30. prirodna kozmetika.

**3. UVJETI ZA DODJELU OZNAKE**

 Oznaka se dodjeljuje proizvodima iz točke 2. stavka 2. ovog javnog poziva koji udovoljavaju sljedećim uvjetima:

3.1. da su proizvedeni na području Republike Hrvatske,

3.2. da im je osnovna sirovina podrijetlom iz Republike Hrvatske, osim za kategorije proizvoda pivo, čokolada i tjestenina,

3.3. da udovoljavaju svim važećim propisima te zahtjevima propisanim ostalim aktima, procedurama i standardima, a koji se odnose na proizvodnju, skladištenje, distribuciju, stavljanje na tržište, sigurnost, zaštitu zdravlja, zaštitu okoliša i zaštitu potrošača te svim ostalim propisanim zahtjevima koji se odnose na taj proizvod,

3.4. da udovoljavaju vrijednostima navedenim u tablici 1. Parametri kvalitete i dodane vrijednosti i tablici 2. kategorije senzorske kvalitete proizvoda (osim vina) kako slijedi:

**TABLICA 1. PARAMETRI KVALITETE I DODANE VRIJEDNOSTI**

|  |  |
| --- | --- |
| **Proizvod /****skupina proizvoda** | **Parametri koji predstavljaju dodanu vrijednost** |
| *senzorska procjena* \* | *fizikalno-kemijski parametri* |
| **1. suhomesnati proizvodi** | DAkategorija kvalitete „odlična“ i „dobra“ | **nitriti** ˂5 mg/kg**nitrati** ˂50 mg/kg |
| **2. zreli sirevi** | DAkategorija kvalitete „odlična“ i „dobra“ | **udio vode** u bezmasnoj tvari siraekstra tvrdi sir: maksimalno 51% tvrdi sir: 49 – 56%polutvrdi sir: 54-69%meki sir: minimalno 67%**udio mliječne masti u suhoj tvari sira:**ekstramasni: minimalno 60%punomasni: 45-60%masni: 25-45%polumasni: 10-25%posni: maksimalno 10% |
| **3. vina sa zaštićenim oznakama** | DAkategorija „vrhunsko“ i „kvalitetno“  | **ohratoksin A**maksimalno 2,0 mg/kg |
| **4. aromatizirani proizvodi od****vina sa zaštićenim oznakama** | DAkategorija „kvalitetno“ | **ohratoksin A**maksimalno 2,0 mg/kg |
| **5. voćna vina** | DAkategorija „pozitivno“ | **ohratoksin A**maksimalno 2,0 mg/kg |
| **6. alkoholna pića** | jaka alkoholna pića | DAkategorija kvalitete „odlična“ i „dobra“ | **udio etanola:** min. 37,5% vol. **udio metanola:** max.1000 grama po hektolitru preračunato na 100 % vol. alkohola |
| likeri | DAkategorija kvalitete „odlična“ i „dobra“ | **udio etanola:** min. 15% vol.**udio metanola:** max.1000 grama po hektolitru preračunato na 100 % vol. alkohola |
| rakije | DAkategorija kvalitete „odlična“ i „dobra“ | **udio etanola:** min. 37,5% vol. **HCN** - Samo za rakije od koštunjićavog voća max. 7 grama po hektolitru preračunato na 100 % vol. alkohola.**metanol za voćne rakije:****Maksimalno 1 200 grama po hektolitru preračunato na 100 % vol. alkohola dobivenog od slijedećih vrsta voća ili bobica:** (šljive (Prunus domestica L.),— mirabele (šljiva žutica) (Prunus domestica L. podvrsta syriaca(Borkh.) Janch. ex Mansf.),— plave šljive (Prunus domestica L.),— jabuke (Malus domestica Borkh.),— kruške (Pyrus communis L.) osim kruške viljamovke (Pyruscommunis L. cv. „Williams”),— maline (Rubus idaeus L.),— kupine (Rubus fruticosus auct. aggr.),— marelice (Prunus armeniaca L.),— breskve (Prunus persica (L.) Batsch)**maksimalno 1 350 grama po hektolitru preračunato na 100 % vol. alkohola dobivenog od sljedećih vrsta voća ili bobica:**— kruške viljamovke (Pyrus communis L. cv. „Williams”),— crvenog ribiza (Ribes rubrum L.),— crnog ribiza (Ribes nigrum L.),— oskoruše (Sorbus aucuparia L.),— bobica bazge (Sambucus nigra L.),— dunje (Cydonia oblonga Mill.),— borovice (kleke) (Juniperus communis L i/ili Juniperusoxicedrus L.) |
| **7. pivo** | DAkategorija kvalitete „odlična“ i „dobra“ | **etanol** - odstupanje od deklaracije +/- 0,5% |
| **8. voćni sokovi** | DAkategorija kvalitete „odlična“ i „dobra“ | **Pb**za bobičasto maksimalno 0,05 mg/kgza nebobičasto maksimalno 0,03 mg/kg |
| **9. sirupi za napitke** | DAkategorija kvalitete „odlična“ i „dobra“ | **šećeri** (omjer fruktoze i glukoze 1:1)**Konzervansi:**sorbinska kiselina: maksimalno 300 mg/lsorbinska kiselina i benzojeva kiselina: maskimalno 250/ mg/lbenzojeva kiselina: maksimalno 150 mg/l |
| **10. prerađeni proizvodi**  **ribarstva** | DAkategorija kvalitete „odlična“ i „dobra“ | **histamin** maksimalno 100 mg/kg**Pb** maksimalno 0,2 mg/kg**Cd** maksimalno 0,05 mg/kg**As** maksimalno 2,0 mg/kg**Hg** maksimalno 0,5 ,g/kg |
| **11. ulja** | **extra djevičansko maslinovo ulje“** | DAkategorija kvalitete „odlična“ i „dobra“ | **slob.mas.kis**. (maksimalno 0,8 %)**peroksidni broj** (maksimalno 10 mmolO2/kg)**K232** (maksimalno 2,5)**K270** (maksimalno 0,22) **ΔK** (maksimalno 0,01)**sastav masnih kiselina****benzo(a)piren maksimalno** 2,00 µg/kg |
| **ostala jestiva ulja** | DAkategorija kvalitete „odlična“ i „dobra“ | **benzo(a)piren:** 2,00 µg/kg**4PAH:** 10,00 µg/kg**slob.mas.kis.:** maksimalno 2% (2g /100 g)**peroksidni broj:** maksimalno 7 mmolO2/kg |
| **12. masti** | DAkategorija kvalitete „odlična“ i „dobra“ | **B(a)P** maksimalno 2,0 µg/kg**4PAH** maksimalno 10,0 µg/kg |
| **13. octevi** | DAkategorija kvalitete „odlična“ i „dobra“ | **ukupne kiseline** (minimalno 50 g/L računato kao octena kis.;>5%)**udio alkohola** (maksimalno 0,5 %vol.) |
| **14. med** | DAkategorija kvalitete „odlična“ i „dobra“ | **udio vode manje** od 18,6%**udio HMF-a** u trenutku analize manje od 10 mg/kg**udio HMF-a** na tržištu manje od 20 mg/kg**peludna analiza za uniflorni med** |
| **15. džemovi, marmelade i**  **pekmezi** | DAkategorija kvalitete „odlična“ i „dobra“ | **bez konzervansa**- sorbinska kis. i benzojeva kis. manje od 5 mg/kg- **suha tvar** - prema specifikaciji proizvođača |
| **16. namazi na bazi voća** | DAkategorija kvalitete „odlična“ i „dobra“ | **bez konzervansa**- sorbinska kis. i benzojeva kis. manje od 5 mg/kg- **suha tvar** - prema specifikaciji proizvođača |
| **17. suho voće** | DAkategorija kvalitete „odlična“ i „dobra | **SO2** (marelice,breskve, grožđe, šljive i smokve manje od 2000 mg/kg,suhe jabuke i kruške manje od 600 mg/kg) |
| **18. korice od voća**  **(arancini i slično)** | DAkategorija kvalitete „odlična“ i „dobra | **pesticidi** - prema Uredbi 396/2005 |
| **19. obrađene sjemenke** | DAkategorija kvalitete „odlična“ i „dobra | **SO2** ukoliko je više od 10 mg/kg (uvjet za deklariranje alergena) |
| **20. povrće sušeno** | DAkategorija kvalitete „odlična“ i „dobra | **SO2** prema Uredbi 1333/2008 |
| **21. konzervirano povrće** | DAkategorija kvalitete „odlična“ i „dobra | **konzervansi** – prema Uredbi 1333/2008 |
| **22. namazi na bazi povrća** | DAkategorija kvalitete „odlična“ i „dobra | **SO2** maksimalno 50 mg/kg |
| **23. paštete** | DAkategorija kvalitete „odlična“ i „dobra | **P2O5** maksimalno 5000 mg/kgbjelančevine minimalno 6% |
| **24. čokolada** | DAkategorija kvalitete „odlična“ i „dobra | Mliječna čokolada s < 30 % ukupne suhe tvari kakaovih dijelova: maks: 0,10 mg/kgČokolada s < 50 % ukupne suhe tvari kakaovih dijelova; mliječna čokolada s ≥ 30 % ukupne suhe tvari kakaovih dijelova: maks.0,30 mg/kgČokolada s ≥ 50 % ukupne suhe tvari kakaovih dijelova: maks. 0,80 mg/kg |
| **25. trajni kolači i keksi** | DAkategorija kvalitete „odlična“ i „dobra | **akrilamid** maksimalno 350 µg/kg |
| **26. sušena tjestenina** | DAkategorija kvalitete „odlična“ i „dobra | **vlaga** maksimalno 12,50 %, **kiselost** najviše 5 stupnjeva |
| **27. začini** | NE | **aflatoksini** (ukupni): maks. 5 mg/kg**okratoksin A:** maks 10 mg/kg |
| **28. začinske soli  (soli sa začinskim biljem)** | NE | **aflatoksini** (B1+B2+G1+G2)˂10 µg/kg |
| **29. čaj (biljne infuzije)** | DAkategorija kvalitete „odlična“ i „dobra | **(Pb):** maks. 0,5 mg/kg**tropanski alkaloidi (bzbroj atropina i skopolamina)** maks. 25 μg/kg**i/ili** **pirolizidinski alkaloidi:** maks. 200 μg/kg |
| **30. prirodna kozmetika** | NE | **Sadržaj Olova (Pb) i Kadmija (Cd):** ne smiju biti prisutni, odnosno ispod granice kvantifikacije instrumenta**Konzervansi-** dozvoljena je prisutnost samo onih konzervansakoji se mogu koristiti za „prirodnu kozmetiku“ (tvari biljnog podrijetla i Geogard) |

**TABLICA 2. KATEGORIJE SENZORSKE KVALITETE PROIZVODA (OSIM VINA)**

|  |  |
| --- | --- |
| kategorija kvalitete  | ponderirani bodovi |
| apsolutno | relativno (%) |
| odlična | 17,6 – 20,0 | 88,0 - 100 |
| dobra | 15,2 – 17,5 | 76,0 – 87,5 |
| osrednja | 13,2 – 15,1 | 66,0 – 75,5 |
| još prihvatljiva | 11,2 – 13,1 | 56,0 – 65,5 |
| neprihvatljiva | < 11,2 | < 56,0 |

**4. SADRŽAJ I NAČIN PODNOŠENJA PRIJAVA**

 Prijava za dodjelu Oznake podnosi se na Obrascu prijave (Prilog I.) koji se objavljuje s ovim Javnim pozivom i čini njegov sastavni dio.

 Obrazac prijave može se preuzeti:

- na internetskoj stranici Grada Zagreba www.zagreb.hr

- u Gradskom uredu za gospodarstvo, ekološku održivost i strategijsko planiranje, Sektor za poljoprivredu, šumarstvo i lovstvo, Avenija Dubrovnik 12/IV, Zagreb, soba 308/IV kat, radnim danom u vremenu od 08,30 do 15,30 sati.

 Uz obrazac prijave prilaže se sljedeća dokumentacija i uzorci:

1. preslika rješenja o upisu u Upisnik poljoprivrednika/Upisnik obiteljskih poljoprivrednih

 gospodarstava ili izvod iz obrtnog odnosno sudskog registra;

2. preslika dokumentacije o registraciji subjekata odnosno registraciji ili odobravanju objekta

 u poslovanju s hranom izdanu od nadležnog tijela;

3. preslika rješenja o stavljanju u promet proizvoda sukladno važećim propisima ukoliko je

 primjenjivo;

4. potvrda o sukladnosti za aromatizirane proizvode od vina sa zaštićenom oznakom;

5. izvješće o sigurnosti kozmetičkog proizvoda od strane ovlaštenih procjenitelja;

6. rješenje o ispunjavanju posebnih uvjeta za proizvodnju predmeta opće uporabe za

 kozmetičke proizvode;

7. deklaracija proizvoda;

8. izjava o podrijetlu proizvoda (Prilog II.);

9. preslika tehničke dokumentacije proizvoda, fotografije ambalaže proizvoda, promotivni

 materijal (ako posjeduje);

10. preslika dokumentacije o proizvodu koja se odnosi na dokazivanje i/ili podupiranje dokaza

 o izvrsnoj kvaliteti proizvoda (ako posjeduje);

11. po potrebi jedan uzorak proizvoda za senzorsko ocjenjivanje

12. jedan uzorak proizvoda za fizikalno-kemijsku analizu

 Obrazac prijave (Prilog I.) i Izjava o podrijetlu proizvoda (Prilog II.) moraju biti potpisane od podnositelja prijave, odnosno ovlaštene osobe podnositelja prijave. Dokumentacija koja se prilaže prijavi na Javni poziv može biti u izvorniku ili preslici. Podnositelj prijave na javni poziv odgovaran je za dostavu uzoraka na odgovarajući način kako se ne bi umanjila njihova mikrobiološka, fizikalno - kemijska i senzorska svojstva.

 Prijava na Javni poziv dostavlja se u zatvorenoj omotnici, s naznakom:

**„JAVNI POZIV ZA DODJELU OZNAKE „PLAVI CEKER“**

i to poštom preporučeno ili neposredno u pisarnicu gradske uprave na adresu:

**GRAD ZAGREB,**

**GRADSKI URED ZA GOSPODARSTVO, EKOLOŠKU ODRŽIVOST I STRATEGIJSKO PLANIRANJE**

**SEKTOR ZA POLJOPRIVREDU, ŠUMARSTVO I LOVSTVO**

**Avenija Dubrovnik 12, 10 020 Zagreb**

 Sva pitanja u vezi s javnim pozivom mogu se tijekom trajanja poziva poslati na e-mail: geos@zagreb.hr (u tekstu e-maila napomenuti da je pitanje u vezi s Javnim pozivom za dodjelu oznake Plavi ceker).

**5. POSTUPAK ODOBRAVANJA**

 Gradski ured za gospodarstvo, ekološku održivost i strategijsko planiranje (dalje u tekstu: Ured) utvrđuje potpunost prijava i udovoljavanje propisanim uvjetima, te pribavlja rezultate senzorske i po potrebi fizikalno-kemijske analize uzoraka proizvoda od ovlaštenih zavoda ili laboratorija.

 Gradonačelnik Grada Zagreba utvrđuje popis proizvoda kojima se dodjeljuje Oznaka na temelju prijedloga Ureda, koji će se objaviti na internetskoj stranici Grada Zagreba ([www.zagreb.hr](http://www.zagreb.hr)) i koja će sadržavati podatke o korisniku oznake i vrsti proizvoda.

 Na temelju utvrđenog popisa proizvoda kojima se dodjeljuje Oznaka, korisnici Oznake bit će pozvani na sklapanje ugovora o licenci Oznake. Ako korisnik Oznake ne sklopi ugovor u roku od 30 dana od dana primitka obavijesti o dodjeli Oznake, smatrat će se da odustao od dodjele Oznake.

 Grad Zagreb i korisnik Oznake sklapaju ugovor o licenci Oznake kojim se uređuju međusobna prava i obveze u vezi korištenja Oznake. Ugovor se sklapa na razdoblje od 5 (pet) godina.

 Podnositelj prijave bit će pisanim putem obaviješten o dodjeljivanju/ne dodjeljivanju Oznake.

**6. KONTROLA**

 Kontrolu korištenja Oznake i ispunjavanje obveza iz ugovora provodi Gradski ured za gospodarstvo, ekološku održivost i strategijsko planiranje na način da po potrebi uzima s tržišta ili od korisnika Oznake uzorke označenih proizvoda za mikrobiološke i/ili fizikalno-kemijske analize te senzorsko ocjenjivanje proizvoda, te dostavlja na analizu u ovlašteni zavod ili laboratorij.

 Kontrola korištenja pokreće se i po pritužbama potrošača na kvalitetu označenih proizvoda.

**Prilog I.**



**PRIJAVA ZA DODJELU OZNAKE "PLAVI CEKER"**

|  |  |
| --- | --- |
| Podnositelj prijave |  |
| Adresa podnositelja |  |
| OIB |  |
| MIBPG / registracijski/ evidencijski /odobreni broj  |  |
| Godina osnivanja |  |
| Ime i prezime osobe ovlaštene za zastupanje i funkcija koju obavlja |  |
| Telefon/faks |  |
| E-mail |  |
| Podaci o mjestu obavljanja djelatnosti, broju zaposlenih i kratak opis/osnovni podaci o poslovanju tvrtke/gospodarstva |
| Popis manifestacija na kojima izlažete proizvode |
| Prodajna mjesta u Gradu Zagrebu (stalna/povremena) |

**Ukoliko prijavljujete više proizvoda, potrebno je kopirati posebnu tablicu za svaku vrstu proizvoda koji prijavljujete.**

**Podaci o proizvodu**

|  |  |
| --- | --- |
| Vrsta i naziv proizvoda  |  |
| Količina proizvedenog proizvoda u prethodne 2 godine (izražena u kg/god., l/god. i sl.) |  |

**Uz prijavu se prilaže (zaokružiti):**

* preslika rješenja o upisu u Upisnik poljoprivrednika/Upisnik obiteljskih poljoprivrednih gospodarstava ili izvod iz obrtnog odnosno sudskog registra;
* preslika dokumentacije o registraciji subjekata odnosno registraciji ili odobravanju objekta u poslovanju s hranom izdanu od nadležnog tijela;
* preslika rješenja o stavljanju u promet proizvoda sukladno važećim propisima ukoliko je primjenjivo;
* potvrda o sukladnosti za aromatizirane proizvode od vina sa zaštićenom oznakom;
* izvješće o sigurnosti kozmetičkog proizvoda od strane ovlaštenih procjenitelja;
* rješenje o ispunjavanju posebnih uvjeta za proizvodnju predmeta opće uporabe za kozmetičke proizvode;
* deklaracija proizvoda;
* izjava o podrijetlu proizvoda;
* preslika tehničke dokumentacije proizvoda, fotografijama ambalaže proizvoda, promotivnim materijalom (ako posjeduje);
* preslika dokumentacije o proizvodu koja se odnosi na dokazivanje i/ili podupiranje dokaza o izvrsnoj kvaliteti proizvoda (ako posjeduje);
* po potrebi jedan uzorak proizvoda za senzorsko ocjenjivanje
* jedan uzorak proizvoda za fizikalno-kemijsku analizu.

Mjesto i datum \_\_\_\_\_\_\_\_\_\_\_\_\_\_\_\_\_\_\_ M.P. Potpis podnositelja prijave

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prilog II.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Ime i prezime podnositelja prijave

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Adresa prebivališta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Telefon/mobitel

Sukladno točki 3. Javnog poziva o dodjeli oznake “ Plavi ceker ” od\_\_\_\_\_\_\_\_. godine dajem sljedeću

**IZJAVU O PODRIJETLU PROIZVODA**

kojom izjavljujem da su proizvodi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za

koje tražim dodjelu oznake „Plavi ceker“ proizvedeni na području Republike Hrvatske od sirovina podrijetlom iz Republike Hrvatske i u skladu s važećim propisima o hrani. Ova izjava daje se u svrhu dodjele oznake „Plavi ceker“.

U \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_ 2024.

 MP Potpis:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_